**ОТЧЕТ**

**ЗА РАБОТАТА НА АДМИНИСТРАЦИЯТА ПРЕЗ ВТОРАТА ГОДИНА НА МАНДАТ 2011 – 2015 ГОДИНА**

**2013 ГОДИНА – ГОДИНА НА УСПЕШНИТЕ ПРОЕКТИ**

**УВАЖАЕМИ ГОСПОЖИ И ГОСПОДА ,**

Отчетът за работата на администрацията през втората година от мандат 2011-2015 г., е свързан с дейността на местната власт в областта на социално-икономическото, културното и инфраструктурно развитие на района и синхронизира в едно програми и стратегии, които водят общината към устойчиво развитие чрез нейния кадрови ресурс, финансови възможности, природо-географски дадености и инвестиционна политика.

Обвързването им с оценката за силните и слаби страни в управленския процес ясно разграничи приоритетите в дейностите на общинска администрация:

* Осигуряване на инвестиционен интерес и грижа за създаване на бизнес среда;
* Целесъобразно управление на общинския бюджет;
* Обновяване на инфраструктурата в града и останалите селища на общината;
* Въвеждане на нов управленски подход за стопанисване на общинските имоти ;
* Създаване на по-добри условияза развитието на туризма в общината, чрез разработване и включване с проекти по европейски програми;
* Реконструкция на най-амортизираната външна водопреносна мрежа в някои села и ремонт на част от общинските пътища;
* Социална интеграция и подобряване качеството на живот, чрез реализиране на европейски и национални програми за заетост, здравно-образователна превенция и нови социални услуги;
* Укрепване на административния капацитет, чрез обучение на персонала и въвеждане на нови информационни продукти за обслужване;
* Уважение към формите на образование и възпитание, и обвързването им с отговорност у децата към държавата и обществото;
* Участие на Общината като бенефициент, на спортните клубове и неправителствени организации с проекти по различните мерки от европейските програми;
* Ускоряване на процесите за разработване на Общинския план за развитие 2014- 2020 и включването на гражданите в тях;
* Поощряване на граждански инициативи за поддържане на традициите в културата, опазването на природата и правата на различните етнически групи в общността.

Схемата за изложение на отчета е съобразена със структурата на общинска администрация и дейността на четирите дирекции: „ Административно обслужване и правни дейности „, „Икономически дейности”, „ Финансово счетоводни дейности” и „Устройство на територията” .

Една от основните дейности в администрацията е административното обслужване . В Общинска администрация Никопол дейността се основава на принципите на прозрачно управление и диалог с гражданите. Техническите дейности по административното обслужване се осъществяват от Дирекция „Административно обслужване и правни дейности”, в Центъра за административни услуги и информация на гражданите, където се осъществява цялата деловодна дейност, приемат се и се регистрират входящите документи за извършването на различни административни услуги, предоставя се информация за движението на преписките и изготвените документи се предоставят на гражданите. Дейността на Центъра за административни услуги и информация на гражданите, подпомага и служителите от администрацията, като се поддържат актуални данни в деловодната система и периодично се прави справка за неизпълнени задачи, пропуснати срокове, липса на отговори на молби и жалби на граждани. Това улеснява работата и не се налага хората да губят време при отделните специалисти.

Стремим се, като администрация да бъдем обърнати с лице към гражданите , към техните проблеми и очаквания. Стана традиция провеждането на срещи с населението в отделните населени места, на които хората имат възможност да споделят своите проблеми, обсъждаме идеи и предложения. За това спомага и ежемесечното провеждане на Деня на кмета в 13 – те кметства на общината, както и възможностите за лични срещи с кмета и неговите заместници през всичките дни от седмицата.

След актуализирането на Наредбата за администрирането на местните такси и цени на услугите , съгласно списъка с унифицираните наименования на административните услуги, през деловодството на Общинска администрация – Никопол от началото на 2013 година са регистрирани общо 8 673 броя входящи и изходящи документа свързани с дейността на администрацията и са извършени 1 465 броя административни услуги. Платени са такси и цени за общо 19 680, 59 лв.. За разглеждане в заседания на Общински съвет Никопол са подготвени и внесени 138 докладни записки, които са свързани с изпълнение правомощията на кмета и са издадени 463 броя заповеди.През отчетния период по Наредбата за местните данъци и такси и Наредба № 1 на Общински съвет – Никопол са съставени 113 броя наказателни постановления - Дирекция”ФСД” – 33 бр., за Дирекция „АОПД” – 80 бр. По-голяма част от наказателните постановления са издадени във връзка с нарушаването на Наредба №1 на Общински съвет – Никопол и Наредбата за придобиване, притежаване и отглеждане на домашни животни на територията на община Никопол – :

- нарушаване на обществения ред;

- незаконна сеч ;

- продажба на стоки на нерегламентирани места и др.

Общата събрана сума от наказателни постановления свързани с горните нарушения към края на месец октомври възлиза на 1 250 лв., но за съжаление част от тях остават по различни причини несъбираеми.

В Центъра за административни услуги и информация на гражданите е и служба ГРАО. Освен съставянето и вписването в регистрите на актове за събития по гражданско състояние, там се регистрират и извършват различни административни услуги. В направлението се съхраняват личните регистрационни картони на лицата с постоянен адрес на територията на общината и регистрите по гражданско състояние. Специалистите от направлението осъществяват методическо ръководство и помощ и в отделните кметства на територията на общината. След последните промени на локална база данни „Население”, продиктувани от промените в нормативната уредба, издаването на удостоверения свързани с гражданското състояние става от Национална база данни ” Население, което за сега се извършва само в Никопол. За осигуряването на достъп на всички кметства до национална база данни „Население , Главна дирекция „ГРАО” при Министерство на регионалното развитие и благоустройство има техническа готовност, но за целта е необходимо кметствата да имат достъп до интернет, а лицата по гражданско състояние – електронен подпис. Това е следващата ни стъпка, която като ръководство следва да извършим, за осъществяване на лесен и бърз достъп на гражданите до административните услуги. През изтеклата година са въведени в националния електронен регистър всички актове за раждане, брак и смърт от общината. Въведени са всички липсващи данни за Национална база данни,както и непълни записи по постоянен адрес за кметствата в общината . Остават за довършване кметство Дебово и Санадиново. През 2012 година бяха поръчани и изработени нови технически средства за провеждането на веселите граждански ритуали в Никопол. Въвеждането на нови и по- съвременни моменти в ритуала позволи изнасянето на тази дейност извън ритуалната зала, като през отчетния период са проведени 25 изнесени ритуала и други 17 в работните дни от седмицата .

За мен като кмет и за ръководството, приоритет в работата е осигуряването на финансовата стабилност и независимост на общината . Това до голяма степен зависи от работата на дирекция „ ФСД „ и дирекциите в специализираната администрация.

След публично обсъждане във всички селища на общината, с Решение № 261/30.01.2013 година, Общински съвет – Никопол прие бюджета на Община Никопол за 2013 година в размер на 6 155 054 лв., както следва:

***За държавни дейности - 2 931 681 лв.:***

***За местни дейности – 3 223 373 лв.:***

Текущо през годината са осигурени допълнителни средства, както следва:

\* 106 111 лв., за вътрешноградски и междуселищни пътнически превози, компенсации за безплатен превоз на ученици до 16 год. възраст и компенсации за безплатни или по намалени цени пътувания за І-во тримесечие на 2013 г.;

\* 37 000 лв. – за ларвицидна и имагицидна обработка срещу комари, утвърдени с Решение № 1 от 11.02.2013 г. на Междуведомствената комисия за възстановяване и подпомагане към Министерския съвет;

\* **минус 50 908** лв., корекция на средствата, съгласно информ.с-ма на МОМН „Админ М” за 2013 г. за броя на децата и учениците в делегираните от държавата дейности по образование и единните разходни стандарти;

\* 31 473 лв. за компениране на част от разходите за пътуване на педагогическия персонал за първото полугодие на 2013 г.;

\* 19 595 лв. за осигуряване на учебници и учебни помагала на учениците от І до VІІ клас и на децата в подготвителните групи в детските градини и училищата;

\* 2 184 лв. за подпомагане на физическото възпитание и спорта в общинските детски градини и училища;

**По инвестиционната програма:**

Към 30.09.2013 г. са изпълнени основни ремонти в размер на 1 279 270 лв. и са придобити Дълготрайни материални активи за 241 844 лв. Общо изпълнената инвестиционна програма за периода е **1 521 114 лв.**

От тях **стари плащания и дофинансирания** за **761 597** лв. на обекти:

1. „Подобряване на уличната и канализационна мрежа в община Никопол” - **653 950 лв.**
2. „Техническа помощ за подготовка на интегриран инвест.проект във водния сектор на гр.Никопол – по съдебно решение” - **30 000 лв.**
3. „Основен ремонт на ул.”Пирин” в гр.Никопол-по съдебно решение” **–**

**6 482 лв.**

1. За дофинансиране изграждането на новия стадион - **71 165 лв.**

С останалите средства в размер на **759 517 лв.** са финансирани обекти:

1. Смяна на дограма – 8 бр. прозорци – Кметство **с.Новачене** – 2 499 лв.
2. Ремонт на покрив на административна сграда –Км.наместничество **с.Жернов –** 1994 лв.
3. Подмяна дограма – ОУ „П.Евтимий” **– с.Новачене** – 4 840 лв. ( от техни средства по стандарт)
4. Подмяна дограма –ЦДГ „Здравец” **с.Муселиево** – 12 996 лв.
5. Ремонт тротоарни настилки, канализации, участъци от улици, укрепване на скатове –общ.Никопол (ОСПОЗ) – 41 179 лв.
6. Ремонт по ул.”Роден кът” – **с.Драгаш войвода** – 1 832 лв.
7. Укрепване на скат по ул.”Г.С.Раковски” – **с.Лозица** – 1 727 лв.
8. Основен ремонт на обслужващ път, ул. „Мусала” и ул.”Морава” в гр.Никопол – 17 939 лв.
9. Рехабилитация на общ. Път към с.Въбел и с.Евлогиево, по проект „Развитие на пътна инфраструктура за ефективна икономика –трансграничен път Т.Магуреле-Никопол по ТГС България-Румъния 2007-2013 г. – **479 969 лв.**
10. Ремонт тласкател ”РАЗСАДНИКА” до кула-водоем с.Въбел за режимно водоснабдяване с.Въбел – 23 863 лв.
11. Видеокамера – 1 бр., гр.Никопол – 3 599 лв.
12. Компютри, 2бр. СОУ „Хр.Ботев” гр.Никопол – 9 436 лв.
13. Пекарна електрическа с 3 фурни– 7 901 лв., за Домашен социален патронаж гр.Никопол
14. Косачки за с.Санадиново и с.Бацова махала – общо за 2 678 лв.
15. Булдозер, 1 бр., гр.Никопол – 6 000 лв.
16. По Мярка 321 Изграждане на спортна база-Никопол (футболно игрище) – 141 065 лв. (това са средства от Мярката)

От общо усвоените 1 521 114 лв. за капиталови разходи, **809 832 лв. са от собствени общински средства**, а останалите 711 282 лв. са от целеви средства.

Също така бяха реализирани приходи в размер на **20 650** лв. от дарителска кампания по случай честването на празника на град Никопол.

Решаването на въпросите свързани с потребностите на гражданите от предоставянето на здравни , социални, образователни, културни услуги, услуги свързани с транспорта, строителството, отдиха, икономиката , търговията и стопанската дейност се наблюдават и ръководят от Дирекция „ Икономически дейности”.

През отчетния период са:

1. Отдадени под наем земеделски земи от ОПФ по НТП както следва:

* + пасища, мери и ливади - 15383.987 дка за **60 252.89** лв.
  + трайни насаждения – 61,464 дка за **1 290,74** лв.
  + ниви – 6 621,993 дка за 253 730,50 лв.

Приходите от наем земя общо за отчетния период са **349 932 лв.**

2. От определените за ползване през 2013 год. имоти за добив на дървесина са постъпили 78 600 лв. С добитата дървесина са задоволени нуждите на населението от общината.

3.Бяха реализирани приходи от наем на не жилищни имоти – **39 436.72 лв.**

4.Бяха реализирани приходи от наем на търговски терени /по честването на празника на град Никопол/ – **2 400 лв.**

5.Приходи от такса пазар – **739.20 лв.**

6. Приходи от жилищни имоти общинска собственост – **8 052. 26** лв.

7. Приходи от продажби на земеделски земи и дворни места – **864 523.00 лв.** /Приложение № 1 към отчета/ .

Проучени, издирени и актувани са 450 бр. общински имоти .

Сключени са 30 бр. нови договори за наем на нежилищно общинско имущество.

През периода в направление „Социални дейности, здравеопазване и трудова заетост” дейността бе свързана с провеждане на ефективна общинската политика в областта на социалните услуги, общинската здравна политика и трудова заетост.

Тенденцията към непрекъснато застаряване на населението, насочва вниманието ни към предоставянето на социални услуги в общността насочени към най-уязвимите групи от населенито - възрастните хора и децата. В общината изцяло се реализират дейностите заложени в годишния план за развитието на социалните услуги, като непрекъснато се подобрява тяхното качество. Разширяваме дейностите : Домашен социален патронаж, Защитени жилища за лица с психични разстройства, с. Драгаш войвода , Клубовете на пенсионера и хората с увреждания . Активно работят клубовете в селата: Лозица, Въбел, Новачене , Муселиево, Драгаш войвода, Дебово и гр. Никопол, които със своята дейност и организационен живот стават привлекателен център за възрастните хора. През годината специалистите в администрацията реализираха дейностите, свързани с преместване на ДСП - Никопол в нова база: изготвени бяха необходимите според българското законодателство вътрешни нормативни документи - НАССЕР план и процедури за въвеждане и прилагане на добрите хигиенни и производствени практики при приготвяне на храната, регистриране на обекта в БАБХ и др. Бяха организирани и осъществени скринингови изследвания на костна плътност на възрастни хора от 5 населени места в общината от Асоциация „Жени без остеопороза” София, а именно в селата : Новачене, ЛозицаЛюбеново, Въбел и Драгаш войвода. В община Никопол работи и организация на диабетиците, които с помощта на Общината получиха помощи във вид на храна, а така също бяха направени и безплатни замервания на кръвната захар. На хората от тази група се предостави и възможността да получат така необходимите им специални зимни и летни ортопедични обувки.

Съвместно с БЧК – Плевен по Програма „Разпределение на храни от интервенционните запаси на ЕС за най-нуждаещите се лица” , през месец октомври 2013 г.   бяха подпомогнати с продукти от първа необходимост хората в риск – самотни възрастни хора и хора с увреждания. Общо в 14 селища на територията на община Никопол бяха предоставени 24 118, 85 кг. продукти на 959 лица : ориз, брашно, картофено пюре, захар, олио, леща, конфитюр, боб, вафли. В Общината вече е доставен вторият транш от помощите в размер на 19 137кг. , които в най- кратки срокове ще бъдат доставени с помощта на кметовете на населени места и специалистите от Общината до хората.

И през настоящата година продължи работата на ръководството на Общината за запазването и функционирането на МБАЛ и Медицинския център. За гражданите са осигурени здравни услуги, чрез доболничната, специализираната и болнична помощ. Политиката на общинското ръководство е насочена към доброто сътрудничество с всички здравни работници и институции. Общински съвет Никопол взе решение и през годината МБАЛ бе подпомогната финансово с 20 001 лв.- средства необходими за погасяването на финансови задължения и закупуването на въглища за зимния сезон.

Съвместно с Дирекция „Социално подпомагане” Никопол, отдел „Закрила на детето”, изпълняваме дейностите по Общинската програма за закрила на детето 2013 г. За възпитанието и координирането на социално – превантивната дейност на територията на общината, съвместно с инспектор ДПС и Дирекция ”Социално подпомагане”, работи и МКБППМН. Специалистите в комисията оказват съдействие на малолетни и непълнолетни, които се нуждаят от помощ. През периода са проведени 8 възпитателни дела. Наложени са възпитателни мерки на 8 малолетни/непълнолетни лица. За предприетите мерки са уведомени РП Никопол, РУП Никопол и ОЗД при ДСП Никопол. МКБППМН поддържа връзка със СПИ гр. Стралджа, Община Стралджа, Област Ямбол и СПИ с.Варненци, община Тутракан, област Силистра. През 2013 г. е прекратен престоя в СПИ гр. Стралджа на две лица. Оказано е съдействие на семейството при извеждане на децата от институцията и записването им като редовни ученици в СОУ „Христо Ботев” Никопол.

Консултирани 10 семейства, които срещат затруднения при възпитанието на децата си.

Мултидисциплинарен екип на местно ниво през отчетния период е обсъдил 4 случая на деца в риск.; Извършват се обходи от Екипа към Д ”СП” Никопол, с цел идентифициране на просещи деца и деца на улицата. Съвместно с ИДПС, ОЗД при ДСП Никопол, СОУ „Христо Ботев” Никопол, „НЧ Напредък 1871”, младежки доброволчески център, обществени възпитатели към МКБППМН са организирани мероприятия в час на класа и в извънкласни дейности в изпълнение на:

* Общинска програма за превенция на агресията и насилието между учениците
* Национална стратегия за борба с наркотиците /2009 – 2013/
* Националната програма за предотвратяване и противодействие на трафика на хора
* Превенция на противообществените прояви и престъпления, свързани с ЖП - транспорта

Отбелязани:

* 9 май –Ден на Европа - кулинарна изложба и маратон по четене;
* Организиран концерт „Предпразнично” в рамките на ХХХІІ – те крайдунавски празници на културата – Никопол 2013;
* 26 юни – Международен ден за борба с наркоманиите и незаконния трафик на дрога: раздадени брошури и стикери; проведено занятие в час на класа в двете средищни училища/използвани материали, предоставени по проект „Информирани и здрави” на МЗ по оперативна програма „Развитие на човешките ресурси 2007-2013” и проект „Глобални библиотеки”;
* Участие в подготовката на празника на града през 2013 г. – „Никопол – традиция и съвременност”;
* Организиран и осъществен музикален лагер през м.август 2013 г. в гр.Халастелек, Унгария с ученически духов оркестър, ОУ „Отец Паисий”, с.Новачене, община Никопол;
* 24 октомври 2013 г. – организирана кампания, с изследване за ХИВ/СПИН и хепатит, проведено от Кабинета за анонимно и безплатно консултиране и изследване на ХИВ/СПИН към РЗИ Плевен, раздадени рекламни материали от доброволци към Младежки доброволчески център „Връстници обучават връстници” при читалище ЛИК Плевен ;

През изтичаща година на територията на общината работят 2 учебни заведения и 8 детски градини. Средното общообразователно училище в Никопол и основно училище с. Новачене бяха включени в проект на Министерството на образованието, младежта и науката „Подобряване на качеството на образование в средищтните училища, чрез въвеждане на целодневна организация на учебния ден”. Това дава възможност за по-добра подготовка на учениците за училище. Беше извършен ремонт на учебните и детски заведения, като за лекарския кабинет в ЦДГ – 1 ,Никопол бе закупено ново обзавеждане.

В сферата на културата, усилията ни бяха насочени към изпълнение на дейностите заложени в културния календар на общината, в т.ч.: Крайдунавските празници на културата, Празникът на Никопол, детското шоу ”С вкус на шоколад”, Фолклорните празници в с. Асеново – „Банатски вкусотии- традициите на моето село” и с. Дебово- „Живи въглени” , както и общоселските празници във всички селища на общината. Местните самодейни колективи представяха община Никопол на редица регионални , национални и международни събития.След провеждането на първия областен фестивал за певчески и музикални умения на хората с увреждания в Никопол, певческата група от „Дружеството на инвалидите” в гр. Никопол взе участие в Международния конкурс за певчески и музикални умения в гр. Перник, от където се завърнаха с множество награди.Незабравимо преживяване за децата ще остане и съвместното отбелязване с Народно читалище „Напредък 1871 „ – Никопол и Басейнова дирекция – Плевен , „ Ден на р. Дунав” .

През периода Януари 2012г. – Ноември 2013г., чрез Дирекция „ Устройство на територията”, при Община Никопол бе реализирана програмата за инфраструктурните обекти на територията на общината и проконтролирано изразходването на капиталовите средства планирани в общинския бюджет. В тази връзка са изготвени 307 броя количествено – стойностни сметки . Посещавани са строителните обекти (общински, изпълнявани по стопански начин, както и обекти, финансирани от външни донори). Извършени са свързаните с това измервания, заснемания, представляващи изходни данни за изготвяне на КСС и наряди /при реконструкции ремонти, ново строителство/. Обезпечени са с изготвяне на КСС и наряди също така кметствата в останалите населени места от общината, като и читалищата, детските градини и училищата. Служителите на дирекцията са участвали в комисии за:- оценка /и съставяне на КСС/ на последствията от бедствия и аварии, жилищно настаняване, оценка на устойчивостта на сгради и съоръжения, откриване на строителна площадка за обектите по чл. 7 , ал. 2 от ЗУТ, като представител на Община Никопол, провеждане на търгове по ЗОП и др.

Дирекцията обезпечава извършването на ремонтни дейности в жилища общинска собственост организационно, с технически решения и изготвяне КСС . Изпълнени са и продължават да се изпълняват контролни функции при обекти от капиталното строителство на общината.

Изготвени са около 97 бр писмени отговори след оглед и измерване на място на жалби , заявления и молби на граждани , главно от гр. Никопол . Извършват се неотложни геодезически работи по необходимост (нивелация и трасиране), както и изготвяне на първичната документация при установяване на случаи за незаконно строителство на територията на общината.

През отчетния период са издадени различни документи :

- Издадени скици (за съда, за проектиране и служебно) – 259бр.

- Одобрени проекти – 28бр.

- Технически паспорти – 3бр.

- ПУП – 4 бр.

- Разрешения за строеж – 39 бр.

- Удостоверения за въвеждане в експлоатация – 2 бр.

- Издадени визи за проектиране – 20бр.

- Издадени удостоверения (за търпимост, по чл.52 от ЗКИР и др.) – 30 бр.

- Заверка на данъчни декларации – 500бр.

Служителите от дирекцията осъществяват консултация на граждани, подпомагат работата на другите дирекции при кандидатстване с проекти по Европейски програми.

През периода в гр. Никопол и селищата на общината със средства за капиталови разходи бяха изпълнени редица обекти на обща стойност -1 279 270 лв.,

|  |
| --- |
| Водооток ул."Веслец" |
| Укрепване на склон и свлачище ул."Г.Криденер" |
| Детски кът в кв."Шишманова крепост" |
| Замонолитване на пътни знаци |
| Бетониране на канал ул."Смолянови" гр. Никопол |
| Рем.канализация и настилка "Венеция"гр. Никопол |
| Рем.канализация по ул. "В.Левски"гр. Никопол |
| Рем.канализация по ул."Витоша"гр. Никопол |
| Подпорни стени и канал на ул "Веслец"и ул."Хр.  Смирненски"гр. Никопол |
| Рем.кметство с.Новачене общ. Никопол |
| Нов стадион |
| Подпорна стена и канал на ул "Веслец"гр. Никопол |
| Рем. Клуб с.Черковица общ. Никопол |
| Рем.сграда кметство с. Драгаш войвода |
| Рем.чешма-водопой"Караачдере"гр. Никопол |
| Рем. Улици кметство с.Драгаш войвода |
| Рем./саниране/общ.помещение-продажба на весници |
| Укрепване на склон и свлачище ул."Г.Криденер"и ул.  "Морава"гр.Никопол |
| Рем.тротоар,подпорна стена и площадка по  ул."В.Левски" |
| Рем.подпорна стена ул. "Морава"№2 юг гр. Никопол |
| Съоръжения към плажна ивица гр. Никопол |
| Рем.подпорна стена ул. "Осъм"№1 гр. Никопол |
| Рем.улична настилка по ул."Дойран"гр. Никопол |
| Рем.ЦГД-с.Дебово |
| Рем.ЦГД-с.Драгаш войвода |
| Рем.ЦДГ-с. Новачене |
| Рем.ЦДГ №1,гр.Никопол |
| Рем. Настилка чешма с. Евлогиево |
| Рем. На ревизионна шахта на бл.ЗМК гр. Никопол |
| Рем. настилка по ул."Крепостна"гр. Никопол |
| Основен ремонт на обслужващ път,ул."Мусала"и  ул"Морава",в участъка на ул."Морава"от ОК 477е до  ОК497а и отклонение от ОК 491а до ОК 472 в гр.  Никопол(1839лв. Преходен обект за 2013г.) |
| Рем. Тротоарни настилки,канализации участъци от  улици,укрепване на скатове-общ. Никопол (ОСПОЗ) |
| Мярка 321 "Основни услуги за населението и  икономиката в селските  райони"дог.№15/321/00703,Изграждане на спортна база-  Никопол(футболно игрище) |
| Рем.по ул."Роден кът"с. Драгаш войвода |
| Подмяна дограма ЦДГ- с.Муселиево |
| Укрепване скат по ул."Г.С.Раковски"- с. Лозица |
| Смяна дограма кметство Новачене |
| Рем. На покрив админ.сграда-Км.Нап. Жернов |
| Ремонт тласкател |
| Рем. тротоарни настилки,по ул. Г.Димитров с. Б.махала |
| Рем. Общ. Пътища"pvn1124/ІІІ-52,Въбел-  Никопол/Др.войвода-ДЗС Г.Димитров и PVN3123/ІІІ-  304,Трънчовица-Новачене- Б. махала-Граница  общ.(Нинопол- Плевен)-Славяново/PVN2145/ |
| Рем. Админ. Сграда-Км.Нам. Любеново |
| Подмяна дограма ЦДГ- с.Дебово |
| Рем.път за гробище с.Асеново |
| Доставка и монтаж бойлери ЦДГ с. Новачене |
|  |

Не без гордост мога да заявя, че за Община Никопол, изтичащата 2013 година премина под знака на успешните европейски проекти - една възможност за привличането на допълнителни средства за финансиране на важни за общината инфраструктурни обекти, дейности и услуги . /Приложение № 2, Приложение № 3 и Приложение № 4 към отчетния доклад/.

Едновременно с изпълнението на вече одобрените проекти по Оперативна програма”Развитие на човешките ресурси”, Програма за трансгранично развитие Румъния – България 2007 – 2013, Оперативна програма „Регионално развитие”, Програма за развитие на селските райони, Оперативна програма „Околна среда”, специалистите и експертите от общинска администрация съвместно с консултанти и Неправителствени организации подготвеха и представиха за одобрение нови 3 проекта по Оперативна програма „Административен капацитет”, 1 по Оперативна програма за развитие на сектор „Рибарство”, 5 по Програма за развитие на селските райони – мярка 321 и мярка 322.

Предвид одобрените проекти, Община Никопол получи признанието за Община с най-много одобрени проекти на глава от населението. За първи път особено внимание бе отделено на проекти целящи повишаване административния капацитет на заетите в администрацията, подобряване на структурата и разработването на Общинския план за развитие за новия програмен период 2014 -2020 г., каквито възможности предоставя Оперативна програма „Административен капацитет”. През курсове за обучение ще преминат повече от 240 служители според техните потребности и желания. Провежда се обществено обсъждане за да бъде окончателно разработена новата визия за развитието на общината през следващия програмен период. Продължава успешната политика на общината и в социалната сфера, като все по-вече нуждаещи се възрастни хора получават адекватни услуги в общността. Успех постигат и екипите работещи в системата на услугите предоставяни за деца и развитието на детското творчество. Не маловажен е факта , че към момента няма неодобрени разходи по отделните проекти. В края на месец ноември приключи изпълнението на един от най- сериозните инфраструктурни обекти на територията на общината – рехабилитацията на 8,16 км общински пътища по Проект“Развитие на пътната инфраструктура за ефективна икономика –трансграничен път ( D.R.I.V.E.) – Турну Магуреле - Никопол “. Същият се финансира от Европейския фонд за Регионално развитие, чрез Програма за трансгранично развитие Румъния – България , 2007 – 2013 г. проектът е на стойност над 5 000000 лв. , а в резултат на извършеното, пътните отсечки Въбел- Муселиево и Евлогиево – Муселиево, както и изградената пътна инфраструктура в селищата дават възможност за по-добро обслужване на гражданите, улесняват трафика и създават по-добри условия за живот.

Важно е да отбележа, че след много усилия и напрегната работа преди броени дни с официална церемония „Първа копка " започна строителството на най-големият обект на територията на община Никопол, който се изпълнява по Оперативна програма „Околна среда „.На 22.08.2012 г. между МОСВ и бенефициент Община Никопол, в партньорство с общините Белене, Левски, Свищов и Павликени и „РЕГИОНАЛНО СДРУЖЕНИЕ ЗА УПРАВЛЕНИЕ НА ОТПАДЪЦИТЕ ЧИСТИ ДУНАВСКИ ОБЩИНИ” бе подписан договор за безвъзмездна финансова помощ №DIR-5112122-C006 по проект №DIR-5112122-3-68 „Изграждане на регионалната система за управление на отпадъците в регион Левски (Никопол)”. Проектът се финансира от Европейския фонд за регионално развите и от държавния бюджет на Република България, чрез Оперативна програма „Околна среда 2007-2013 г.”

Общата стойност на проекта е **43 170 924,24 лв.** Безвъзмездната финансова помощ по Оперативна програма „Околна среда 2007-2013 г.” е **40 752 469,76 лв.**, от които **34 639 599,30 лв.** от Европейския фонд за регионално развите и **6 112 870,46 лв.** –Национално съфинасиране от държавния бюджет на Република България. Собственият принос на общините от регион Левски (Никопол) е в размер на **2 418 454,48 лв.**

Обектът трябва да бъде завършен през месец декември 2014 г. , а с неговото изпълнение

………………

Община Никопол е крайдунавска община и като такава търсим сътрудничество и във връзка с бъдещото реализирането на Дунавската стратегия. За нас това е една изключителна възможност съвместно с други градове по течението на р. Дунав да работим по съвместни проекти в сферата на икономиката и туризма. Разговори в тази посока вече се провеждат с възможности за сътрудничество между България, Румъния и Унгария като партньори при реализирането на мулти- регионалния проект - „Дунавски перли” . Участието на нашия град е една уникална възможност за привличането на нови инвестиции за района.

През изтичащата година Община Никопол бе най-големият работодател в района. В резултат на сключените договори с Агенцията по заетостта , чрез дирекция „Бюро по труда „ – Левски. По различни програми и проекти за осигуряване на заетост : „ Нов избор – развитие и реализация” , „ Подкрепа за заетост”, „ Старт на кариерата „, ОСПОЗ, финансирани чрез ОП”Развитие на човешките ресурси „ , в Община Никопол бяха назначени за различен период от време повече от 500 безработни лица, регистрирани в БТ. Наетите на работа са заети основно в хигиенизирането и озеленяването на населените места, в поддръжка на улици и тротоари, опазването на околната среда и при зимното почистване на населените места, а хората имат възможността да участват със своя труд и да получават достойно заплащане.

9. Организация и изпълнение на дейности по предоставяне на почасови социални услуги по проект „Звено за социални услуги към Домашен социален патронаж – Никопол” по Оперативна програма „Развитие на човешките ресурси” 2007-2013, схема за безвъзмездна помощ BG051PO001-5.1.04 „Помощ в дома”.

10. Организация и изпълнение на дейности по предоставяне на социалната услуга „Личен асистент” в партньорство с АСП по Проект „Подкрепа за достоен живот”, схема за безвъзмездна финансова помощ BG051PO001-5.2.09 - Алтернативи на Оперативна програма „Развитие на човешките ресурси”.

11. Организация и изпълнение на дейности по Проект „Обществена трапезария 2013”, финансиран от Фонд „Социална закрила” към МТСП.

12. Изготвяне, кандидатстване и осъществяване на проект „І –ва среща за сътрудничество - Да се запознаем, да творим и спортуваме между Защитени жилища за лица с психични разстройства с. Драгаш войвода, община Никопол и Защитено жилище за лица с психични разстройства гр. Варна”, финансиран от Фонд „Социална закрила” към МТСП и Община Никопол.

**3. Работа по проекти:**

3.1. Проект „И аз имам семейство” по ОП „РЧР” – участие като администратор по проекта. До момента са подадени 8 заявления от кандидати за професионални приемни семейства. Шест от тях са одобрени от Комисията по приемна грижа към РДСП Плевен. В пет от тях вече са настанени деца. Проектът е удължен до 31.05.2014 г.

**По отношение на дейността в областта „Образование и култура” в Община Никопол за периода: 01.01.2013 г. до настоящия момент**

През целият период, съгласно графика на дейностите продължи изпълнението на проект „Детска академия за толерантност”, който се осъществява с финансовата подкрепа на Оперативна програма “Развитие на човешките ресурси”, съфинансирана от Европейския социален фонд на Европейския съюз по схемата „Образователна интеграция на децата и учениците от етническите малцинства”. Проектът, който приключва през месец януари 2014 г. е на обща стойност 163582,24 лв. и има за цел да подпомогне социалната и трудова реализация на деца и ученици от етническите малцинства на възраст от 4 до 8 години от 4 детски градини и 2 училища от Община Никопол , чрез подобряване на вътрешната и външната среда, извънурочни дейности за засилване на мотивацията за участие в образователния процес и развитие на творческите способности на подрастващите за съхраняване и развитие на културната им идентичност в интеграционна мултикулутурна среда